এদিকে, ওবায়দুল কাদের এমন বক্তব্য কাঁচের ঘরে বসে ঢিল মারার শামিল বলে মন্তব্য করেছেন বিএনপির ভাইস চেয়ারম্যান শামসুজ্জামান দুদু। তিনি বলেন, ওবায়দুল কাদের সাহেব যা বলেছেন, তা তারা প্রত্যাশা করেন এবং প্রমাণ করতে চান। কিন্তু শেয়ারবাজার থেকে ৯৬ হাজার কোটি টাকা, সোনালী ব্যাংক থেকে সাড়ে চার হাজার কোটি টাকাসহ বিভিন্ন ব্যাংক ও আর্থিক প্রতিষ্ঠান থেকে হাজার হাজার কোটি টাকা লুটপাট করা হয়েছে। রিজার্ভের অর্থ পাচার করা হয়েছে। অর্থমন্ত্রীসহ সরকারের মন্ত্রীরা এ অভিযোগ তুলেছেন। ওবায়দুল কাদের যদি আয়নায় নিজের চেহারা দেখেন, তাহলে তার এবং নেতা-নেত্রীদের অনেক আগেই পদত্যাগ করে দুর্নীতির বিরুদ্ধে সরে দাঁড়াতে পারতেন।